
ПРОТОКОЛ  № 38
от 27.08.2026 г.


Днес, 27.08.2026 г. от 18:00 часа, в заседателната зала на общината, се проведе редовно заседание на Общински съвет – Чавдар.


На заседанието присъстваха 10 общински съветници – от общ брой 11 – Мария Томева, Стамен Стаменов, Тодор Дишлянов, Лъчезар Геров, Станислав Велчев, Иван Сеизов, Патрисия Николова, Иван Нешков, Мартин Чан и Цветан Илков. 

По уважителни причини отсъстваше г-н Венцислав Нанов.


На заседанието присъстваха г-н Григор Даулов – кмет на община Чавдар, г-жа Павлина Павлова – секретар на Общинска администрация.


Заседанието откри и ръководи г-жа Мария Томева - Председател на ОбС-Чавдар,  която прочете предварително обявения дневен ред:
1. Докладна записка вх. № ОбС-368/20.08.2026 г. относно: Приемане на Програма за овладяване популацията на безстопанствените кучета на територията на община Чавдар за периода 2026-2030 година и План за действие.

 
      докладва г-н Г. Даулов - Кмет на община Чавдар

2. Докладна записка вх. № ОбС-369/20.08.2026 г. относно: Упълномощаване на представител на община Чавдар за участие в Общото събрание на акционерите на „МБАЛ - Пирдоп” АД, насрочено за 09.09.2026 г.

       докладва г-н Г. Даулов - Кмет на община Чавдар 3.    Молба с вх. № ОбС-362/20.07.2026 г.

         докладва г-жа М. Томева - Председател на ОбС-Чавдар

4. Изказвания, питания, становища и предложения на граждани

5. Разни.

Г-жа Мария Томева - Председател на ОбС-Чавдар, даде думата за предложения за изменение и допълнение на дневния ред, но такива на постъпиха.
Общинските съветници гласуваха и започнаха работа по първоначално обявения дневен ред.
ПЪРВА ТОЧКА ОТ ДНЕВНИЯ РЕД
Докладна записка вх. № ОбС-368/20.08.2026 г. относно: Приемане на Програма за овладяване популацията на безстопанствените кучета на територията на община Чавдар за периода 2026-2030 година и План за действие.


Г-жа Мария Томева – Председател на ОбС, даде думата на г-жа  П. Павлова – Секретар ОА.


-г-жа П. Павлова – Уважаеми общински съветници, както на заседание на комисиите Ви запознах, община Чавдар разработи Програма за овладяване популацията на безстопанствените кучета на територията на община Чавдар за периода 2026-2030 година и План за действие към нея. Предлагам Ви да бъде приета.

-г-н Т. Дишлянов – Председател на ПК „Бюджет, финанси и нормативна дейност“ – Комисията предлага да се приеме.

Не постъпиха други предложения и се премина към гласуване.
На основание чл. 21, ал. 2, във връзка с чл. 21, ал. 1, т. 12 и чл. 27, ал. 3 от Закона за местното самоуправление и местната администрация /ЗМСМА/ и чл. 40, ал. 3 и ал. 4 от Закона за защита на животните /ЗЗЖ/, с 10 гласа „ЗА”, 0 „ПРОТИВ” и 0 „ВЪЗДЪРЖАЛ СЕ”, ОбС Чавдар взе

РЕШЕНИЕ 346
1.
Общински съвет - Чавдар приема Програма за овладяване на популацията на безстопанствените кучета на територията на община Чавдар за периода 2026-2030 година и План за действие.

2.
Възлага на Кмета на община Чавдар да организира изпълнението на програмата, съгласно чл. 40, ал. 4 от ЗЗЖ, както и ежегодно до 1 март да внася отчет за изпълнението на програмата до изпълнителния директор на Българската агенция по безопасност на храните.

ВТОРА ТОЧКА ОТ ДНЕВНИЯ РЕД 

Докладна записка вх. № ОбС-369/20.08.2026 г. относно: Упълномощаване на представител на община Чавдар за участие в Общото събрание на акционерите на „МБАЛ - Пирдоп” АД, насрочено за 09.09.2026 г.

Г-жа Мария Томева – Председател на ОбС, даде думата на г-н Григор Даулов – Кмет на община Чавдар.

-г-н Г. Даулов – Уважаема госпожо председател, уважаеми общински съветници! Докладната записка е свързана с провеждането на Общо събрание на „МБАЛ – Пирдоп“ АД, в която община Чавдар членува като акционер. Предлагам да ме упълномощите.
-г-н Т. Дишлянов – Председател на ПК „Бюджет, финанси и нормативна дейност“ – Комисията предлага да се приеме.
Не постъпиха други предложения и се премина към гласуване.
На основание чл.21, ал.1, т. 9  от ЗМСМА, във връзка с чл. 27, ал. 4 и ал. 5 от ЗМСМА и чл. 7 от Правилник за организацията и дейността на ОбС Чавдар, с 10 гласа „ЗА” Мария Томева, Стамен Стаменов, Тодор Дишлянов, Лъчезар Геров, Станислав Велчев, Патрисия Николова, Мартин Чан, Иван Нешков, Иван Сеизов и Цветан Илков , 0 „ПРОТИВ” и 0 „ВЪЗДЪРЖАЛ СЕ”, ОбС взе
РЕШЕНИЕ 347


I. Упълномощеният г-н Григор Ненов Даулов – Кмет на община Чавдар, представител на община Чавдар в редовното Общото събрание на акционерите на „МБАЛ –  Пирдоп“ АД, което ще се проведе на 09.09.2026 г. от 11.00 ч., а при липса на кворум на 24.09.2026 год. от 11.00 ч., в седалището и адреса на управление на дружеството: гр. Пирдоп, Софийска област, ул.” Георги Бенковски” № 24, рапортна зала, находяща се  на 1-ви етаж в сградата на лечебното заведение, получава следния мандат за гласуване съгласно предложения дневен ред: 

1. Одобряване на одитирания Годишен финансов отчет на Дружеството за 2025 г. и одиторския доклад за проверка и заверка на Годишния финансов отчет.


Проект на решение:  Предлага на Общото събрание на акционерите да одобри одитирания Годишен финансов отчет на Дружеството за 2025 г. и одиторския доклад за проверка и заверка на Годишния финансов отчет.
2. Одобряване на Годишен доклад за дейността на Дружеството през 2025 г.
3. 

Проект на решение:  Предлага на Общото събрание на акционерите да одобри Годишния доклад на Съвета на директорите  за дейността на Дружеството през 2025 г.
4. Приемане на решение за начина за разпределяне на печалбата на Дружеството през 2025 г.



Проект на решение:  Предлага на Общото събрание на акционерите да приеме печалбата на Дружеството за 2025 г. да покрие натрупани загуби от минали години.
5. Освобождаване от отговорност на членовете на Съвета на директорите на Дружеството за дейността им през 2025 г.


Проект на решение: Предлага на Общото събрание на акционерите да освободи от отговорност членовете на Съвета на директорите на Дружеството за дейността им през 2025 г. 

6. Избор на регистриран одитор за финансовата 2026 г.



Проект на решение: Предлага на Общото събрание на акционерите да избере одитор за финансовата 2026 г. – г-н Григор Кръстев, регистриран одитор № 0558 в ИДЕС, чрез  „Лема Консултинг” ЕООД, дружество на регистрирания одитор по Закона за независимия финансов одит и изразяването на сигурност по устойчивостта.

7. Изменение на Устава на Дружеството във връзка с приемането на еврото като официална валута в Република България;



Проект на решение: На основание чл. 32, ал.1 и ал.2 във връзка с чл. 31, ал. 1 и ал. 2 от Закона за въвждане на еврото в Република България, предлага на Общото събрание на акционерите да вземе решение за изменение на Устава на Дружеството п оследния начин:

· Чл. 6 придобива следната редакция: „Чл. 6 . Капиталът на Дружеството е в размер на 1 138 891, 25 евро (един милион сто тридесет и осем хиляди осемстотин деветдесет и един евро и двадесет и пет цента), който е изцяло внесен към момента  на регистрацията на Дружеството в Търговския регистър“;

· Чл. 7 придобива следната редакция: „ Чл.7. Капиталът на дружеството е разделен на 222 875 (двеста двадесет и две хиляди осемстотин седемдесет и пет) поименни акции, всяка с номинална стойност от 5,11 евро (пет евро и единадесет цента).“

          II.При необходимост и при наличие на кворум, да прави предложения за допълване на дневния ред, както и ако прецени, че е в интерес на общината, да прави нови предложения или такива за промяна на предварително обявените проекти за решение.
ТРЕТА ТОЧКА ОТ ДНЕВНИЯ РЕД

Молба с вх. № ОбС-362/20.07.2026 г.

Г-жа Мария Томева – Председател на ОбС – Говорихме по този въпрос на предишното заседание. Не се прие искането от молбата до изясняване на обстоятелствата по постъпили допълнителни въпроси. Постъпила е молба от д-р Марио Лазаров за закупуване на стоматологичен стол. Ако се уважи молбата, той се задължава да поеме поддръжката на стола, всеки месец да извършва профилактични прегледи на ученици от ОУ в Чавдар и децата от ДГ по предварително обявен график. Присъства на заседание на комисиите, предостави и фактури.
-г-н М. Чан -  Говорихме за префактурирането да се провери.
-г-н Ц. Илков – Председател на ПК „Териториално селищно устройство, проекти, иновации и екология“ -  С какво се задължава той? Ще има ли прегледи за децата и учениците, както е написал?
-г-н Т. Дишлянов – Председател на ПК „Бюджет, финанси и нормативна дейност“ – В рамките на разумното да има облекчение за пенсионери. Становището на комисията е да се гласува сумата от 15 хил. евро. 
-г-жа П. Николова – Председател на ПК „Образование, култура, спорт, туризъм, социални дейности и здравеопазване“ – Да преминем към гласуване.

На основание чл. 21, ал.1, т. 6 и т. 23 и чл.27, ал. 4 и ал.5 от ЗМСМА, във връзка с чл.2, ал. 1б от Наредбата за отпускане на еднократна финансова и материална помощ от община Чавдар на жители на община Чавдар и ЮЛ с нестопанска цел и чл. 6, ал.1, т.5 и чл.7 от Правилника за организацията и дейността на ОбС, със 10 гласа „ЗА”  Мария Томева, Мартин Чан, Стамен Стаменов, Тодор Дишлянов, Иван Нешков, Иван Сеизов, Патрисия Николова, Лъчезар Геров, Станислав Велчев и Цветан Илков, 0 „ПРОТИВ” и 0 „ВЪЗДЪРЖАЛ СЕ”, ОбС взе 
РЕШЕНИЕ № 348
1. Общински съвет – Чавдар дава съгласие да бъде отпусната финансова помощ в размер на 15 000, 00 евро /петнадесет хиляди евро/ на д-р Марио Лазаров, жител на с.Чавдар, за закупуване на стоматологичен стол.



2. Средствата да бъдат осигурени от дейност ОА § 42-14 - по решение на ОбС.
-г-н С. Стаменов – Искам да направя допълнение. Фиксираме сумата от 15 000 евро, но ако тя варира?
ЧЕТВЪРТА ТОЧКА ОТ ДНЕВНИЯ РЕД
Изказвания, питания, становища и предложения на граждани.

На заседанието на присъстваха граждани и не постъпиха изказвания, питания, становища и предложения.

ПЕТА ТОЧКА ОТ ДНЕВНИЯ РЕД
-г-н С. Стаменов – За караваната  - какво е положението?
-г-н Г. Даулов – В понеделник ще дойде г-н Р. Илков при архитекта да си подаде молба за поставяне на преместваемо съоръжение по одобрената схема от ОбС. 

-г-н И. Нешков – Има въпроси от населението защо се забавя доставката на дървата.

-г-н Г. Даулов – В момента се правят пътища с булдозер. Г-н Гърбев каза, че ще тръгнат нещата.
С това дневният ред бе изчерпан и заседанието приключи в 18:10 часа.


Лазаринка Лазарова:                             

Мария Томева:
Протоколчик                                         

Председател на ОбС-Чавдар 

